Kommer oor kinderontvoerings in Gauteng | Maroela Media
Sizakele Nkosi-Malobane, die LUR vir gemeenskapsveiligheid in Gauteng, is woedend oor die beweerde ontvoering van kinders in Gauteng.
Twee mans is verlede Vrydag aangerand ná 'n poging tot ontvoering van 'n jong meisie in Eldorado Park. Die verdagtes het glo naby 'n skool probeer om die meisie te ontvoer. 'n Video van die voorval word sedertdien op sosiale media versprei. Die gemeenskap het vurig opgetree en die twee moes na 'n hospitaal gehaas word vir mediese behandeling.
Oor 'n onverwante voorval het Ofentse Morwane, woordvoerder vir Nkosi-Malobane, gesê die kêrel van Liyaqat "Lee" Mentoor (3) se ma het ook Maandag in die hof verskyn ná Lee deur 'n paartjie in 'n silwer motor gelaai is toe hy 16 Maart by sy ouma se huis in Roodekrans afgelaai is.
"Ek veroordeel die beweerde voorvalle van ontvoering van kinders in Gauteng ten sterkste, maar in dieselfde asem veroordeel ek ook die aanranding van verdagtes deur gemeenskapslede."
Volgens haar is daar ander moontlikhede vir gemeenskappe om hul kommer aan die lig te bring in plaas van aanranding en gewelddadige betogings.
Nkosi-Malobane het die wetstoepassingsagentskappe opdrag gegee om albei sake deeglik te ondersoek "sodat geregtigheid sal geskied".
Sjoe ek het daardie vidio gesien die twee skelms is uit die polisie voertuig gehaal en byna dood geslaan deur die gemeenskap.Dit kan nie goedgepraat word nie maar ek wil twee vrae vra
Sal die twee ontvoerders weer so iets doen?
Wat moet die gemeenskap doen as sa n patetiese polisie diens soos huidiglik het?
Alles en almal is in gevaar ..aa die polisie tog net wil regkom en hulle werk doen soos hulle moet !
Die ontvoerders sou niks oorgekom het nie – en die massas weet dit – die gemeenskap het dus gedoen wat hulle voel is reg.
Indien dit my kind is sal ek dit hulle ook beetgekry het.
Die optrede van gemeenskappe dra 'n boodskap uit . Beskerm jouself want die regering wil dit nie doen nie!
wel as dit my kind is sal ek nie eers een keer dink om so iemand iets aan te doen nie en NIEMAND sal my keer!!